CELEX: 62014CN0050
Language: bg
Date: 2014-02-03 00:00:00
Title: Дело C-50/14: Преюдициално запитване, отправено от Tribunale Amministrativo Regionale per il Piemonte (Италия) на 3 февруари 2014 г. — CASTA и др./A.S.L. di Ciriè, Chivasso e Ivrea (ASL TO4) и Regione Piemonte

29.3.2014   
            
            
               BG
            
            
               Официален вестник на Европейския съюз
            
            
               C 93/20
            
         Преюдициално запитване, отправено от Tribunale Amministrativo Regionale per il Piemonte (Италия) на 3 февруари 2014 г. — CASTA и др./A.S.L. di Ciriè, Chivasso e Ivrea (ASL TO4) и Regione Piemonte
   (Дело C-50/14)
   2014/C 93/33
   Език на производството: италиански
   
      Запитваща юрисдикция
   
   Tribunale Amministrativo Regionale per il Piemonte
   
      Страни в главното производство
   
   
      Жалбоподатели: Consorzio Artigiano Servizio Taxi e Autonoleggio (CASTA), Galati Lucimorto Roberto — Autonoleggio Galati, Seren Bernardone Guido — Autonoleggio Seren Guido
   
      Ответник: Azienda Sanitaria Locale di Ciriè, Chivasso e Ivrea (ASL T04), Regione Piemonte
   
      Преюдициални въпроси
   
   
               1.
            
            
               Допуска ли правото на Съюза в областта на обществените поръчки — в случая, тъй като става дума за изключени договори, това са общите принципи на свобода на конкуренция, на недопускане на дискриминация, на прозрачност и на пропорционалност — национална правна уредба, която позволява прякото възлагане на услугата по санитарен транспорт на доброволчески сдружения, най-често организирани въз основа на безвъзмездно извършени услуги и срещу действително възстановяване на разходите?;
            
         
               2.
            
            
               Ако се приеме, че това възлагане е съвместимо с правото на Съюза, необходимо ли е предварително сравняване на оферти на няколко еднородни оператори (може и от Съюза) и които могат да бъдат избрани при пряко възлагане, за да се ограничи рискът да се правят неефективни или неадекватни разходи, и следователно в този смисъл ли трябва да се тълкува национална правна уредба, позволяваща пряко възлагане?;
            
         
               3.
            
            
               Ако се приеме, че това възлагане е съвместимо с правото на Съюза, трябва ли доброволческите сдружения, избрани при преки възлагания, да бъдат подложени на точни процентни ограничения за паралелен достъп до пазара, и следователно в този смисъл ли трябва да се тълкува национална разпоредба, която предвижда, че тези сдружения могат да имат само странична търговска дейност